《丙戌除夕次韵仁近二首》
元代·方回

岁穷犹此客，不早见几微。
岂易赊邻酝，何惭典故衣。
余寒当有几，小忍未为非。
野烧回青润，春山饱蕨薇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。